|  |  |
| --- | --- |
| **Analiza impactului de reglementare** | |
| **Titlul analizei impactului** (poate conţine titlul propunerii de act normativ): | Proiectul de hotărâre a Guvernului cu privire la modificarea Hotărârii Guvernului nr.713/2013 pentru aprobarea Cerințelor privind producerea și comercializarea semințelor de legume, răsadurilor și a materialului săditor legumicol |
| **Data:** |  |
| **Autoritatea administraţiei publice** (autor): | Ministerul Agriculturii și Industriei Alimentare |
| **Subdiviziunea:** | Direcția juridică |
| **Persoana responsabilă şi datele de contact:** | Moisei Lepădatu, tel. (022) 204 525  e-mail: moisei.lepadatu@maia.gov.md |
| **Compartimentele analizei impactului** | |
| **1. Definirea problemei** | |
| a) Determinaţi clar şi concis problema şi/sau problemele care urmează să fie soluţionate | |
| Risc de introducere pe piață a semințelor de legume care nu respectă cerințele de calitate, identitate și puritate biologică a soiului și, drept urmare, inducerea în eroare a utilizatorilor profesioniști. | |
| b) Descrieţi problema, persoanele/entităţile afectate şi cele care contribuie la apariţia problemei, cu justificarea necesităţii schimbării situaţiei curente şi viitoare, în baza dovezilor şi datelor colectate şi examinate | |
| Producția semințelor de legume ocupă un loc important în agricultura Republicii Moldova, iar obținerea rezultatelor satisfăcătoare din cultivarea legumelor depinde, în mare măsură, de folosirea unor semințe de calitate. Garanția unei productivități mai mare în domeniul cultivării legumelor se asigură prin aplicarea normelor în ceea ce privește alegerea soiurilor admise pentru comercializare.  Conform art.9 alin. (2) și (3), art.11 alin. (1) din Legea nr.68/2013 despre semințe, se permite importul, comercializarea şi utilizarea în scop de înfiinţare a plantaţiilor de producţie-marfă doar a seminţelor de soiuri înregistrate în Catalogul soiurilor de plante (excepție fac soiurile înregistrate într-un catalog comun al Uniunii Europene) și a căror calitate a fost asigurată de către producător.  Testarea şi înregistrarea soiurilor de plante, potrivit art. 6 alin. (1) din Legea nr.68/2013, se efectuează conform metodologiilor şi standardelor naţionale şi internaţionale.  Prin Hotărârea Guvernului nr.713/2013 au fost aprobate Cerințele privind producerea şi comercializarea seminţelor de legume, răsadurilor şi a materialului săditor legumicol. Potrivit anexelor nr.1 și nr.8 la Cerințe, soiurile se examinează în conformitate cu protocoalele tehnice ale Oficiului Comunitar pentru Soiuri de Plante (OCSP) și ghidurile de testare ale Uniunii Internaţionale de Protecţie a Noilor Soiuri de Plante (UPOV). Protocoalele respective asigură respectarea normelor privind caracteristicile minime care trebuie examinate și condițiile minime pentru examinarea anumitor soiuri de specii de legume pentru a stabili caracterul distinct, uniformitatea și stabilitatea soiului (DUS).  În funcție de evoluția tehnico-științifică, organismele internaționale nominalizate au modificat protocoalele și orientările de testare a anumitor soiuri sau au elaborat altele noi, substituindu-le pe cele vechi, însă reieșind din prevederile actuale ale actului normativ național, autoritatea de testare și admitere a soiurilor continuă să se conducă de standarde care nu mai sunt în vigoare.  Cu referință la utilizarea soiurilor ecologice acceptabile pentru producția ecologică ce rezultă din activități de ameliorare ecologică, unele dintre acestea îndeplinesc criteriile DUS pentru toate celelalte soiuri din aceeași specie, dar alte soiuri destinate producției ecologice se caracterizează printr-un nivel ridicat de diversitate genetică și fenotipică între unitățile reproductive individuale.  Prin urmare, standardele de uniformitate definite în protocoalele și orientările DUS existente ale OCSP și ale UPOV nu sunt adecvate în ceea ce privește soiurile ecologice pentru producția ecologică, care se caracterizează printr-un nivel ridicat de diversitate genetică și fenotipică. Însă, reglementările naționale nu oferă posibilitatea abaterii de la protocoalele de examinare DUS existente, astfel încât acestea să fie mai adaptate soiurilor ecologice adecvate pentru producția ecologică.  În conformitate cu Hotărârea Guvernului nr.713/2013 semințele din speciile respective pot fi comercializate dacă au fost examinate și certificate în mod oficial, în conformitate cu normele privind certificarea aplicabile generațiilor de semințe prebază, de semințe bază sau de semințe certificate. Examinarea în vederea certificării se bazează pe observarea culturilor în câmp de către autoritatea de certificare și în cadrul controlului oficial a posteriori. Cu toate acestea, actul normativ menționat nu se referă în mod explicit la utilizarea niciunei alte tehnici pentru verificarea identității soiurilor în câmp sau în cadrul controlului oficial a posteriori în contextul certificării, ceea ce poate crea lipsă de claritate cu privire la punerea sa în aplicare.  Tehnicile biochimice și moleculare (TBM) fac posibilă indicarea informațiilor privind structura genetică a organismelor vii. Utilizarea TBM permite autorităților de certificare să identifice soiul pe baza unei analize de laborator, în locul observării vizuale a fenotipurilor plantelor în câmp.  TBM utilizate pentru ameliorarea plantelor și testarea semințelor evoluează rapid, iar utilizarea lor în sectorul semințelor este tot mai importantă. În sistemele pentru semințe ale Organizației pentru Cooperare și Dezvoltare Economică (OCDE) au fost stabilite proceduri, măsuri și tehnici care permit utilizarea TBM ca instrument suplimentar pentru inspecțiile în câmp și pentru controalele efectuate pe parcele, în cazul în care există îndoieli cu privire la identitatea soiurilor de semințe, în scopul examinării fenotipurilor.  Normele și cerințe neactualizate sau depășite în ceea ce privește examinările (testările) oficiale ale soiurilor se aplică de către Agenția Națională pentru Siguranța Alimentelor, Comisia de Stat pentru Testarea Soiurilor de Plante, laboratoarele de testare de stat și private. | |
| c) Expuneţi clar cauzele care au dus la apariţia problemei | |
| Examinările referitoare la admiterea unui soi în catalogul național sau comercializarea semințelor de legume se efectuează după stabilirea unor criterii și a unor condiții minime.  În prezent, reglementările specifice privind aceste examinări (inspecții, testări) sunt prevăzute în Hotărârea Guvernului nr.713/2013.  Pentru a garanta, cu ocazia comercializării, respectarea condițiilor privind calitatea semințelor, precum și a dispozițiilor care asigură identitatea, puritatea biologică a acestora, trebuie să se stabilească dispoziții de control adecvate care să țină cont de evoluția tehnico-științifică, de cele mai actuale cerințe privind protecția plantelor împotriva organismelor dăunătoare, precum și dispoziții care să asigure orice manipulare de folosire frauduloasă a etichetelor.  Principiile directoare privind condițiile de examinare a soiurilor au fost formulate, pentru anumite specii, de către Oficiului Comunitar pentru Soiuri de Plante (UE), iar la nivel internațional de către Uniunea internațională privind protecția noilor soiuri de plante.  Aceste principii sunt formulate în protocoalele tehnice și ghidurile instituțiilor nominalizate la care se face trimitere, pentru a fi aplicate, în cerințele aprobate prin Hotărârea Guvernului nr.713/2013.  Însă, cu toate că protocoalele și ghidurile internaționale pentru anumite specii au fost revizuite, în Republica Moldova continuă a fi aplicate metode învechite, ceea ce va avea un impact negativ asupra examinărilor și, în final, poate contribui la emiterea unor decizii greșite în ceea ce privește calitatea, identitatea și puritatea biologică a soiurilor.  În ultimii ani, pe piața UE, au fost detectate unele cazuri de utilizare frauduloasă a etichetelor oficiale. Prin urmare, ar trebui îmbunătățită securitatea etichetelor oficiale, ținând cont de cunoștințele tehnice disponibile la momentul actual, pentru a garanta evitarea unor astfel de practici frauduloase. În acest sens și pentru a le permite autorităților competente să înregistreze și să controleze mai bine imprimarea, distribuția și utilizarea etichetelor oficiale individuale de către operatori, precum și pentru a monitoriza loturile de semințe, ar trebui îmbunătățită securitatea etichetelor oficiale prin includerea unui număr de ordine atribuit oficial pe etichetele oficiale ale semințelor de bază, ale semințelor certificate, ale semințelor comerciale și ale amestecurilor de semințe și, de asemenea, pe eticheta și pe documentul prevăzut în cazul semințelor necertificate. | |
| d) Descrieţi cum a evoluat problema şi cum va evolua fără o intervenţie | |
| Prin Hotărârea Guvernului nr.713/2013 a fost creat cadrul necesar pentru aplicarea normelor UE în domeniul comercializării semințelor de legume, în special:  - Directiva 2002/55/CE a Consiliului din 13 iunie 2002 privind comercializarea seminţelor de legume;  - Directiva 2008/72/CE a Consiliului din 15 iulie 2008 privind comercializarea materialului de înmulţire şi plantare legumicol, altul decît seminţele;  - Directiva 2003/91/CE a Comisiei din 6 octombrie 2003 de stabilire a normelor de aplicare a dispoziţiilor articolului 7 din Directiva 2002/55/CE a Consiliului din 13 iunie 2002 privind numărul minim de caracteristici care trebuie examinate şi condiţiile minime necesare pentru examinarea anumitor soiuri de legume.  După aprobarea actului național, directivele sus-menționate au fost modificate de mai multe ori, în special au fost modificate protocoalele și orientările internaționale în ceea ce privește metodologiile de examinare a soiurilor, precum și s-au introdus norme noi întru a garanta identitatea și puritatea biologică a soiurilor în urma examinărilor.  În acest context, necesită revizuire reglementările din Hotărârea Guvernului nr.713/2013 pentru a le acorda la cadrul european actual.  Fără intervenția propusă, vor apărea neclarități și confuzii în aplicarea metodelor de examinare a soiurilor de către organismele competente, inclusiv prin aplicarea tehnicilor biochimice și moleculare, fapt care poate conduce la luarea unor decizii privind identitatea și puritatea biologică care nu se bazează pe metodologiile laboratoarelor situate în țările UE. | |
| e) Descrieţi cadrul juridic actual aplicabil raporturilor analizate şi identificaţi carenţele prevederilor normative în vigoare, identificaţi documentele de politici şi reglementările existente care condiţionează intervenţia statului | |
| Cadrul juridic aplicabil:  Legea nr.68/2013 despre semințe (norme generale);  Hotărârea Guvernului nr.713/2013 pentru aprobarea Cerințelor privind producerea și comercializarea semințelor de legume, răsadurilor și a materialului săditor legumicol (norme speciale).  Hotărârea Guvernului menționată nu ține cont de modificarea protocoalelor tehnice și ghidurilor OCSP și UPOV în ceea ce privește examinarea soiurilor, nu prevede aplicarea unor tehnici suplimentare în situații când apar îndoieli privind puritatea biologică a soiurilor sau tehnici în cazul soiurilor adecvate agriculturii ecologice.  Intervenția statului este condiționată, de asemenea, de punctul 27 capitolul 11 din Planul naţional de acţiuni pentru aderarea Republicii Moldova la Uniunea Europeană pe anii 2024-2027, aprobat prin Hotărârea Guvernului nr.829/2023, care prevede necesitatea actualizării actului normativ național special. | |
| **2. Stabilirea obiectivelor** | |
| a) Expuneţi obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist) | |
| Asigurarea calității, identității autentice și purității biologice a semințelor de legume/materialului săditor legumicol. | |
| **3. Identificarea opţiunilor** | |
| a) Expuneţi succint opţiunea "a nu face nimic", care presupune lipsa de intervenţie | |
| Lipsa de intervenție va conduce la apariția neclarităților și confuziilor în aplicarea metodelor de examinare a soiurilor de către organismele competente, inclusiv tehnicilor biochimice și moleculare, fapt care poate conduce la luarea unor decizii privind identitatea și puritatea biologică care nu se bazează pe metodologiile laboratoarelor situate în țările UE. | |
| b) Expuneţi principalele prevederi ale proiectului, cu impact, explicînd cum acestea ţintesc cauzele problemei, cu indicarea novaţiilor şi întregului spectru de soluţii/drepturi/obligaţii ce se doresc să fie aprobate | |
| Pentru atingerea obiectivelor menționate la pct.2 lit. a) proiectul prevede modificarea Hotărârii Guvernului nr.713/2013, în special:  - completarea Cerințelor, cu anexa nr.11 care prevede numărul minim de caracteristici care trebuie examinate și condițiile minime necesare pentru examinarea anumitor soiuri de legume, inclusiv dispoziții specifice referitoare la testele privind caracterul distinctiv, uniformitatea și stabilitatea pentru soiurile ecologice de specii de legume adecvate pentru producția ecologică, precum și metodologiile în vigoare de examinare a soiurilor elaborate de către OCSP și UPOV;  - în ceea ce privește condițiile de certificare, se propune completarea anexei nr.2 la Cerințe cu o dispoziție care prevede că, în cazul în care, persistă îndoieli cu privire la identitatea soiurilor de semințe, organismul oficial responsabil poate utiliza, în vederea examinării identității respective, o tehnică biochimică sau moleculară reproductibilă și recunoscută la nivel internațional, în conformitate cu standardele internaționale aplicabile;  - anexele nr.2 (condițiile de certificare) și anexa nr.3 (cerinţe pe care trebuie să le îndeplinească seminţele de legume), se completează cu o dispoziție care prevede că semințele/cultura respectă, cerințele privind organismele dăunătoare de carantină, organismele dăunătoare de carantină pentru zone protejate și organismele dăunătoare reglementate care nu sunt de carantină („ORNC”) prevăzute în Legea nr.422/2023 privind măsurile de protecție împotriva organismelor dăunătoare și în actele normative de punere în aplicare a acestei legi;  - se propune completarea anexei nr.3 cu dispoziții privind prezența organismelor dăunătoare reglementate care nu sunt de carantină (ORNC-uri) pe semințele de legume nu depășește, cel puțin la o inspecție vizuală;  - de asemenea, se propune completarea marcajelor de pe etichetă cu numărul de ordine atribuit oficial etichetei. | |
| c) Expuneţi opţiunile alternative analizate sau explicaţi motivul de ce acestea nu au fost luate în considerare | |
| Opțiunile alternative nu au fost luate în considerare dat fiind faptul că, că soluțiile problemei se regăsesc în Directivele UE care urmează a fi transpuse în actul național. | |
| **4. Analiza impacturilor opţiunilor** | |
| a) Expuneţi efectele negative şi pozitive ale stării actuale şi evoluţia acestora în viitor, care vor sta la baza calculării impacturilor opţiunii recomandate | |
| Efectele negative ale stării actuale:  - aplicarea unor metode și tehnici învechite de examinare a semințelor;  - incertitudine și confuzii la examinarea soiurilor produse în sistemul agriculturii ecologice;  - risc sporit de admitere pe piață a unor soiuri cu identitate și puritate biologică necorespunzătoare.  Efectele pozitive ale stării actuale:  Obișnuința de aplicare a metodelor și tehnicilor actuale. | |
| b1) Pentru opţiunea recomandată, identificaţi impacturile completînd tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea | |
| Economic  *competitivitatea afacerilor:* proiectul stabilește norme de aplicare a cerințelor UE la producerea și comercializarea semințelor de legume, materialului săditor legumicol. Astfel, agenții economici autohtoni vor avea acces mai larg spre producerea și comercializarea semințelor de calitate și vor fi mai competitivi pe piața internă, dar și cea externă, în special piața UE;  *alegerea, calitatea şi preţurile pentru consumatori:* consumatorii profesioniști vor fi mai siguri că procură material semincer calitativ. | |
| b2) Pentru opţiunile alternative analizate, identificaţi impacturile completînd tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea | |
| Opțiuni alternative nu au fost identificate. | |
| c) Pentru opţiunile analizate, expuneţi cele mai relevante/iminente riscuri care pot duce la eşecul intervenţiei şi/sau schimba substanţial valoarea beneficiilor şi costurilor estimate şi prezentaţi presupuneri privind gradul de conformare cu prevederile proiectului a celor vizaţi în acesta | |
| Riscuri care pot compromite opțiunea selectată nu au fost identificate. | |
| d) Dacă este cazul, pentru opţiunea recomandată expuneţi costurile de conformare pentru întreprinderi, dacă există impact disproporţionat care poate distorsiona concurenţa şi ce impact are opţiunea asupra întreprinderilor mici şi mijlocii. Se explică dacă sînt propuse măsuri de diminuare a acestor impacturi | |
| Întreprinderile nu vor suporta cheltuieli suplimentare urma | |
| **Concluzie**  e) Argumentaţi selectarea unei opţiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectaţi | |
| Obiectivul de bază al statului este de a asigura piața internă cu produse calitative, precum și accesul cât mai mare a produselor autohtone pe piața UE. Or, prin respectarea normelor și standardelor UE în producerea și comercializarea semințelor de legume, agenții economici vor avea vânzări mai mari atât pe piața locală, dar și li se vor crea oportunități mai mari de a livra material săditor consumatorilor din UE. | |
| **5. Implementarea şi monitorizarea** | |
| a) Descrieţi cum va fi organizată implementarea opţiunii recomandate,ce cadru juridic necesită a fi modificat şi/sau elaborat şi aprobat,ce schimbări instituţionale sînt necesare | |
| Reglementările propuse vor fi implementate de către entitățile publice și private, precum și agenții economici antrenați în procesul de producere, testare, comercializare a materialului semincer.  Responsabil de implementare este Agenția Națională pentru Siguranța Alimentelor. | |
| b) Indicaţi clar indicatorii de performanţă în baza cărora se va efectua monitorizarea | |
| Prin monitorizare se va controla sau se va ține sub control metodele aplicate de organismele responsabile în conformitate cu prevederile actului normativ respectiv, cât și celelalte cerințe specifice.  Agenția Națională pentru Siguranța Alimentelor, fiind autoritatea de control în domeniul dat, va efectua monitorizarea aplicării prevederilor, în baza următorilor indici:  - metodele de examinare aplicate de organismele responsabile,  - categoriile de analize aplicate cel mai des de organismele responsabile,  - numărul de organisme ce aplică prevederile date,  - alți indicatori considerați necesari a fi monitorizați de către Agenție. | |
| c) Identificaţi peste cît timp vor fi resimţite impacturile estimate şi este necesară evaluarea performanţei actului normativ propus. Explicaţi cum va fi monitorizată şi evaluată opţiunea | |
| Odată cu intrarea în vigoare a prevederilor prezentului proiect, impactul se va resimți imediat, în special de către organismele ce efectuează testări și certificări. | |
| **6. Consultarea** | |
| a) Identificaţi principalele părţi (grupuri) interesate în intervenţia propusă | |
| Principalele părți interesate în intervenția propusă:  Agenția Națională pentru Siguranța Alimentelor;  Comisia de Stat pentru Testarea Soiurilor de Plante;  Laboratoarele care efectuează testări și eliberează certificate;  Agenții economici antrenați în procesul de producție și comercializare a semințelor. | |
| b) Explicaţi succint cum (prin ce metode) s-a asigurat consultarea adecvată a părţilor | |
| Anunțul de inițiere a proiectului a fost publicat pe pagina web particip.gov.md: https://particip.gov.md/ro/document/stages/anunt-privind-initierea-elaborarii-proiectului-de-hotarare-pentru-modificarea-hotararii-guvernului-nr7132013-pentru-aprobarea-cerintelor-privind-producerea-si-comercializarea-semintelor-de-legume-rasadurilor-si-a-materialului-saditor-legumicol/11794  Prezentul act de Analiză a impactului de reglementare, va fi plasat pentru comentarii și propuneri, pe pagina web oficială a Ministerului, inclusiv pe portalul www.particip.gov.md.  După avizarea de către Grupul de lucru al Comisiei de stat pentru reglementarea activității de întreprinzător a prezentei analize, materialele aferente vor fi transmise Cancelariei de Stat.  După examinare în cadrul ședinței Secretarilor generali ai Ministerelor și înregistrării proiectului propus, se preconizează consultarea oficială a acestuia, sub formă de avizări ale acestora și, după caz, organizarea dezbaterilor pe marginea obiecțiilor în cadrul ședințelor publice, cu autoritățile publice centrale de specialitate, organele de stat abilitate și cu reprezentanții sectorului privat.  Comentariile, obiecțiile și propunerile părților consultate, inclusiv ale operatorilor cu activități în domeniile reglementate vor fi analizate și luate în considerație la îmbunătățirea proiectului propus. | |
| c) Expuneţi succint poziţia fiecărei entităţi consultate faţă de documentul de analiză a impactului şi/sau intervenţia propusă (se expune poziţia a cel puţin unui exponent din fiecare grup de interese identificat) | |
|  | |
| Anexă | |
| **Tabel pentru identificarea impacturilor** | |

|  |  |  |  |
| --- | --- | --- | --- |
| **Categorii de impact** | **Punctaj atribuit** | | |
|  | *Opţiunea propusă* | *Opţiunea alterativă 1* | *Opţiunea alterativă 2* |
| **Economic** | | | |
| costurile desfăşurării afacerilor |  |  |  |
| povara administrativă |  |  |  |
| fluxurile comerciale şi investiţionale |  |  |  |
| competitivitatea afacerilor | +2 |  |  |
| activitatea diferitor categorii de întreprinderi mici şi mijlocii |  |  |  |
| concurenţa pe piaţă |  |  |  |
| activitatea de inovare şi cercetare |  |  |  |
| veniturile şi cheltuielile publice |  |  |  |
| cadrul instituţional al autorităţilor publice |  |  |  |
| alegerea, calitatea şi preţurile pentru consumatori | +2 |  |  |
| bunăstarea gospodăriilor casnice şi a cetăţenilor |  |  |  |
| situaţia social-economică în anumite regiuni |  |  |  |
| situaţia macroeconomică |  |  |  |
| alte aspecte economice |  |  |  |
| **Social** | | | |
| gradul de ocupare a forţei de muncă |  |  |  |
| nivelul de salarizare |  |  |  |
| condiţiile şi organizarea muncii |  |  |  |
| sănătatea şi securitatea muncii |  |  |  |
| formarea profesională |  |  |  |
| inegalitatea şi distribuţia veniturilor |  |  |  |
| nivelul veniturilor populaţiei |  |  |  |
| nivelul sărăciei |  |  |  |
| accesul la bunuri şi servicii de bază, în special pentru persoanele social-vulnerabile |  |  |  |
| diversitatea culturală şi lingvistică |  |  |  |
| partidele politice şi organizaţiile civice |  |  |  |
| sănătatea publică, inclusiv mortalitatea şi morbiditatea |  |  |  |
| modul sănătos de viaţă al populaţiei |  |  |  |
| nivelul criminalităţii şi securităţii publice |  |  |  |
| accesul şi calitatea serviciilor de protecţie socială |  |  |  |
| accesul şi calitatea serviciilor educaţionale |  |  |  |
| accesul şi calitatea serviciilor medicale |  |  |  |
| accesul şi calitatea serviciilor publice administrative |  |  |  |
| nivelul şi calitatea educaţiei populaţiei |  |  |  |
| conservarea patrimoniului cultural |  |  |  |
| accesul populaţiei la resurse culturale şi participarea în manifestaţii culturale |  |  |  |
| accesul şi participarea populaţiei în activităţi sportive |  |  |  |
| discriminarea |  |  |  |
| alte aspecte sociale |  |  |  |
| **De mediu** | | | |
| clima, inclusiv emisiile gazelor cu efect de seră şi celor care afectează stratul de ozon |  |  |  |
| calitatea aerului |  |  |  |
| calitatea şi cantitatea apei şi resurselor acvatice, inclusiv a apei potabile şi de alt gen |  |  |  |
| biodiversitatea |  |  |  |
| flora |  |  |  |
| fauna |  |  |  |
| peisajele naturale |  |  |  |
| starea şi resursele solului |  |  |  |
| producerea şi reciclarea deşeurilor |  |  |  |
| utilizarea eficientă a resurselor regenerabile şi neregenerabile |  |  |  |
| consumul şi producţia durabilă |  |  |  |
| intensitatea energetică |  |  |  |
| eficienţa şi performanţa energetică |  |  |  |
| bunăstarea animalelor |  |  |  |
| riscuri majore pentru mediu (incendii, explozii, accidente etc.) |  |  |  |
| utilizarea terenurilor |  |  |  |
| alte aspecte de mediu |  |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opţiune analizată, unde variaţia între -3 şi -1 reprezintă impacturi negative (costuri), iar variaţia între 1 şi 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) faţă de situaţia din opţiunea "a nu face nimic", în comparaţie cu situaţia din alte opţiuni şi alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opţiunilor.* | | | |
| Anexe  Proiectul preliminar de act normativ  Nota informativă la proiect | | | |